ΓΡΑΠΤΗ ΕΡΩΤΗΣΗ E-1047/02

υποβολή: Elisabeth Schroedter (Verts/ALE) προς την Επιτροπή

(17 Απριλίου 2002)

Θέμα: Εξόρυξη χαλικιού στον βιότοπο χλωρίδας και πανίδας, αριθ. 49: Nordrgensche Boddenlandschaft (Neuendorfer Wieck), Μεκλεμβούργο-Δυτική Πομερανία

Στην ενδοχώρα του νησιού Rgen (Neudorfer Wieck) πρόκειται να γίνει σε βιομηχανική κλίμακα εξόρυξη από μια έκταση 29 εκταρίων και επί 30 έτη 5,1 εκατομμυρίων τόνων βιομηχανικού χαλικιού. Η τοπική

αρχή μεταλλείας του Stralsund χορήγησε την άδεια στις 12.11.1999 (απόφαση εγκρίσεως σχεδίου). Κατά την έκδοση της, δεν ελήφθηπόψιν ότι η εξόρυξη πραγματοποιείται εντός του βιοτόπου χλωρίδας και πανίδας αριθ. 49: Nordrgensche Boddenlandschaft. Επιπλέον, στο Neuendorfer Wieck θαπάρξει εισροή επιβλαβών ουσιών και μεγάλη ηχορύπανση. Άμεσα θα προσβληθούν είδη βιοτόπων όπως το ξηρό ρείκι στους εσωτερικούς αμμόλοφους (τύπος 6120) και το ξηρό και ισχνό γρασίδι, έμμεσα δε οι αλμυροί λιβαδότοποι· επιπλέον ο βιότοπος πολύτιμης πανίδας, μεταξύ άλλων η περιοχή ανάπαυσης 20 000 αποδημητικών πτηνών, μια σημαντική περιοχή εύρεσης τροφής για τρία ζευγάρια θαλασσαετών και μια από τις σημαντικότερες αποικίες χειμωνογλαρόνων μοναδικής σημασίας για τον πληθυσμό στη Βαλτική Θάλασσα.

1. α) Γνωρίζει η Επιτροπή αυτή την καταστροφή και συνειδητή βλάβη που προκαλείται στο βιότοπο χλωρίδας και πανίδας αριθ. 49·

β) Θα κινήσει η Επιτροπή διαδικασία ενώπιον της δικαιοσύνης εναντίον της Γερμανίας ή με ποια άλλα μέσα θα αντιδράσει στην καταστροφή της ευρωπαϊκής φυσικής κληρονομιάς·

2. α) Είναι η Επιτροπή της γνώμης ότι ένα έργο που ανήκει στο παράρτημα ΙΙ της οδηγίας για την αξιολόγηση των επιπτώσεων στο περιβάλλον 85337/ΕΟΚ(1) θα πρέπει εντούτοις ναποβληθεί στην προβλεπόμενη από την οδηγία αξιολόγηση των επιπτώσεων στο περιβάλλον όταν από αυτό πλήττεται βιότοπος χλωρίδας και πανίδας· Επιπλέον θεωρεί αναγκαία τη διεξαγωγή χωριστής έρευνας·

β) Είναι η Επιτροπή της γνώμης ότι η κυβέρνηση και η διοίκηση του ομόσπονδου κράτους Μεκλεμβούργο-Δυτική Πομερανία πρέπει να διασφαλίζει περιοχές βιοτόπων χλωρίδας και πανίδας αποτρέποντας την καταστροφή τους και την πρόκληση βλάβης σε αυτούς·

γ) Γνωρίζει η Επιτροπή ότι στην ως άνω διαδικασία εγκρίσεως σχεδίου συμπεριλήφθησαν ελλιπή περιβαλλοντικά στοιχεία τα οποία και δεν αξιολογήθηκαν κατάλληλα καθώς και ότι η μηδενική επιλογή δεν μελετήθηκε επαρκώς· Τι νομίζει η Επιτροπή ότι πρέπει κατά αυτήν να γίνει στη συγκεκριμένη περίπτωση·

3. Έχει η Επιτροπή πληροφορίες για το εάν η τοπική κυβέρνηση του Μεκλεμβούργου-Δυτικής Πομερανίας χορήγησε ενίσχυση σε αυτό το έργο άμεσα ή έμμεσα (για τηνποδομή) από τα διαρθρωτικά ταμεία· Εάν ναι, θα απαιτήσει η Επιτροπή την επιστροφή αυτών χρημάτων των διαρθρωτικών ταμείων·

(1) ΕΕ L 175 της 5.7.1985, σελ. 40.

Απάντηση της κας Wallstrm εξ ονόματος της Επιτροπής

(6 Ιουνίου 2002)

1. α) Η Επιτροπή πληροφορήθηκε τα περί σχεδιαζόμενου έργου εξόρυξης αμμοχάλικου από σχετική καταγγελία.

β) Η Επιτροπή ζήτησε περαιτέρω πληροφορίες — τις οποίες και έλαβε — από τη Γερμανία για το σχεδιαζόμενο έργο εξόρυξης αμμοχάλικου. Οι πληροφορίες αυτές εξετάζονται. Ανάλογα με τα αποτελέσματα της εξέτασης αυτής, η Επιτροπή θα αποφασίσει κατά πόσον θα κινήσει στην προκειμένη περίπτωση, διαδικασία επί παραβάσει κατά της Γερμανίας.

2. α) Σύμφωνα με το άρθρο 6 παράγραφος 3 της Οδηγίας 92/43/ΕΟΚ του Συμβουλίου της 21ης Μαΐου 1992 περί της διατηρήσεως των φυσικών οικοτόπων (ενδιαιτημάτων) καθώς και της άγριας πανίδας και χλωρίδας(1) (καλούμενης εν προκειμένω Οδηγία για τα ενδιαιτήματα) κάθε σχέδιο που ενδέχεται να έχει σημαντικές επιπτώσεις σε τόπο ο οποίος εμπίπτει στην Οδηγία για τα ενδιαιτήματα,πόκειται σε κατάλληλη εκτίμηση των επιπτώσεων στον εν λόγω τόπο,πό το πρίσμα των σχετικών με τη διατήρηση στόχων που αφορούν τον τόπο. Η Οδηγία δεν αποκλείει την δυνατότητα διενέργειας της συγκεκριμένης εξέτασης στο πλαίσιο μιας ευρύτερης εκτίμησης των περιβαλλοντικών επιπτώσεων (ΕΠΕ), διενεργούμενης, λόγου χάριν, κατ'εφαρμογήν της Οδηγίας 85/337/ΕΟΚ του Συμβουλίου της 27ης Ιουνίου 1985 περί της εκτιμήσεως των επιπτώσεων ορισμένων σχεδίων δημοσίων και ιδιωτικών έργων στο περιβάλλον, όπως τροποποιήθηκε από την Οδηγία 97/11/ΕΚ του Συμβουλίου της 3ης Μαρτίου 1997(2).

β) Οι περιοχές οι οποίες, δυνάμει του άρθρου 4 παράγραφος 1 της Οδηγίας για τα ενδιαιτήματα, έχουν προταθεί ως τόποι κοινοτικής σημασίας,πάγονται στο καθεστώς προστασίας που ορίζονται στο άρθρο 6 παράγραφος 2 έως 4 της Οδηγίας για τα ενδιαιτήματα. Οι εν λόγω διατάξεις αποβλέπουν ιδίως στην αποφυγή τηςποβάθμισης των φυσικών ενδιαιτημάτων και των ενδιαιτημάτων ειδών, καθώς και στην αποφυγή της όχλησης των ειδών προς χάριν των οποίων έχουν χαρακτηρισθεί οι περιοχές, στον βαθμό στον οποίο οι εν λόγω οχλήσεις ενδέχεται να είναι σημαντικές ως προς τους στόχους της Οδηγίας για τα ενδιαιτήματα. Οι διατάξεις εφαρμόζονται στον εν προκειμένω προταθέντα τόπο κοινοτικής σημασίας στο Neuendorfer Wieck.

γ) Μέχρι στιγμής η Επιτροπή δεν έχει ολοκληρώσει την εκτίμησή της για το κατά πόσον το καθεστώς προστασίας που ορίζεται στο άρθρο 6 παράγραφοι 2 έως 4 της Οδηγίας για τα ενδιαιτήματα έχει εφαρμοστεί ορθά από τις αρμόδιες αρχές ή όχι. Μία διερεύνηση των εναλλακτικών λύσεων για το έργο θα ήταν αναγκαία μόνο εφόσον ηπό 2α) προαναφερθείσα εκτίμηση καταλήξει στο συμπέρασμα ότι το έργο θα είχε σημαντικό αρνητικό αντίκτυπο στους περί διατηρήσεως στόχους εις ό,τι αφορά τον συγκεκριμένο τόπο.

3. Η Επιτροπή πληροφορήθηκε, από την διαχειριστική αρχή στο Mecklenburg-Vorpommern, ότι το περί ου ο λόγος έργο δεν έχει συγχρηματοδοτηθεί από τα Διαρθρωτικά Ταμεία. Ούτε εξάλλου έχειποβληθεί μέχρι στιγμής για χρηματοδότηση, έργο σχετικό με εξόρυξη αμμοχάλικου στο Neuendorfer Wieck, ούτε γνωρίζει η διαχειριστική αρχή την ύπαρξη προθέσεων για τηνποβολή αίτησης χρηματοδότησης.

Επιπλέον, οι περιφερειακές αρχές πληροφόρησαν την Επιτροπή ότι μια τέτοια πρόταση έργου δεν θα ήταν επιλέξιμη βάσει των τρεχόντων κριτηρίων επιλογής. Πάντως, κάθε εγχείρημα που χρηματοδοτείται από τα Διαρθρωτικά Ταμεία, πρέπει να είναι πλήρως σύμμορφο με τις απαιτήσεις της κοινοτικής νομοθεσίας, συμπεριλαμβανομένων των απαιτήσεων που θεσπίζουν οι προαναφερθείσες Οδηγίες για την ΕΠΕ και για τα ενδιαιτήματα.

(1) ΕΕ L 206 της 22.7.1992.

(2) ΕΕ L 73 της 14.3.1997.